KTC เล็งรวบหุ้น “กรุงไทยลีสซิ่ง” 75% วงเงิน 987 ลบ. เสริมแกร่งธุรกิจเช่าซื้อ
KTC เล็งรวบหุ้น “กรุงไทยลีสซิ่ง” 75% วงเงิน 987 ลบ. เสริมแกร่งธุรกิจเช่าซื้อ
10 ก.พ. 2564

บริษัทบัตรกรุงไทย จำกัด (มหาชน) หรือ KTC เปิดเผยว่า มติที่ประชุมบริษัทเห็นชอบการเข้าซื้อหุ้นสามัญของบริษัท กรุงไทยธุรกิจลิสซิ่ง จำกัด (กรุงไทยลีสซิ่ง) จากธนาคารกรุงไทย จำกัด (มหาชน) หรือ KTB จำนวน 75 ล้านหุ้น ที่ราคาหุ้นละ 7.92 บาท คิดเป็นเงินทั้งสิ้น 594 ล้านบาท
โดยภายหลังจากการซื้อหุ้นดังกล่าว บริษัทจะเป็นผู้ถือหุ้นในสัดส่วน 75% ของจำนวนหุ้นทั้งหมดของกรุงไทยลีสซิ่ง
อย่างไรก็ตาม บริษัทและธนาคารกรุงไทยได้ตกลงเงื่อนไขการปรับราคาซื้อขายหุ้น โดยภายหลังการปรับราคาซื้อขายหุ้นที่ตกลงกันอาจจะมีราคาซื้อขายหุ้นที่ต่ำลงหรือสูงขึ้นจากราคาซื้อขายที่ตกลงกัน ทั้งนี้ ราคาซื้อขายสูงสุดจะไม่เกิน 13.15 บาทต่อหุ้น หรือคิดเป็นจำนวนำไม่เกิน 986.91 ล้านบาท
ทั้งนี้ การทำรายการดังกล่าวคาดว่าจะช่วยเพิ่มศักยภาพของกลุ่มธนาคารกรุงไทยในการให้บริการผลิตภัณฑ์เช่าซื้อสำหรับลูกค้ารายย่อยอย่างครบวงจร
อนึ่งภายหลังจากการซื้อหุ้นดังกล่าว บริษัทจะเป็นผู้ถือหุ้นในสัดส่วน 75% ของจำนวนหุ้นทั้งหมดของกรุงไทยลีสซิ่ง
 